She Cranes ng'estulaokugenda e Zambia leero
Bya Gerld Kikulwe
AMYUKA Ssaabawandiisi wa National Council of Sports(NCS) Dr.Benard Ogwel asiibudde ttiimu y’eggwanga ey’okubaka okugenda e Zambia n’abafalaasira okuzza ekikopo ku butaka ate n’okwesogga ekikopo ky’ensi yonna.
Ekibinja ky’abazannyi 12 basiibuddwa okugenda okukiikirira Uganda mu mpaka za African Netball Championships 2018 ezigenda okuyindira mu kibuga Lusaka e Zambia wakati wa August 13 ne 19 oluvannyuma lw'okumala wiiki ssatu mu nkambi e Lugogo era wano Dr.Ogwel we yasinziiridde n’abakuutira okuzannya nga bali wamu okulaba nga bakomyawo kye baawangula omwaka oguwedde.
She Cranes ng’esitula mu kiro ekikeesa olwokuna mu nnyonyi ya Ethiopian Airlines yaakubbinkana n'ensi 7 okuli Kenya, Namibia, Botswana, Malawi, Zimbabwe ne Zambia abategesi era empaka zino ze zigenda okukola ng’ezokusunsulamu abaneetaba mu z’ensi yonna eza Netball World cup 2019 ezigenda okutegekebwa Bungereza mu kibuga Liverpool.
“She Cranes ezze ekola erinnya era kati twagala mugende muteekewo okuvuganya okulaba nga tukomyawo ekikopo kyaffe,tusiguukulule Malawi mu kifo ekyokubiri mu Africa ate twesogge ne World Cup naye nga kino mulina kikola nga muli kitole,” Ogwel bwe yategeezezza.
Uganda abalina ekikopo ky’okubaka bakwta kifo kya kusatu emabega wa South Africa ne Malawi mu Afrika ate mu nsi yonna ekwata kya 6.
sot_Latn lug_Latn lug_Latn lug_Latn lug_Latn lug_Latn lug_Latn